*Az ajánlattételi felhívás 1. sz. melléklete*

**Felolvasólap**

**„Józsefváros vizuális arculatának átfogó megújítása”**tárgyú közbeszerzési értékhatárt el nem érő beszerzési eljáráshoz

|  |  |
| --- | --- |
| Ajánlattevő neve: |  |
| Ajánlattevő székhelye: |  |
| Adószáma: |  |
|  |  |
| Telefon: |  |
| E-mail:  |  |
| Kijelölt kapcsolattartó: |  |
| Kijelölt kapcsolattartó elérhetősége (telefon, e-mail): |  |
| Az ajánlattevő által adott árajánlat (nettó Ft + Áfa = bruttó Ft): | nettó: FtÁfa: Ftbruttó: Ft |
| Az ajánlattevő által benyújtott referencia: |  |

Kelt: ……………………………..

|  |
| --- |
| …………………………………cégszerű aláírás |

*Az ajánlattételi felhívás 2. sz. melléklete*

**Nyilatkozat**

**„Józsefváros vizuális arculatának átfogó megújítása”**tárgyú közbeszerzési értékhatárt el nem érő beszerzési eljárásban

Alulírott …………………….. társaság (ajánlattevő), melyet képvisel:…………………………

**az alábbi nyilatkozatot tesszük:**

Nem állnak fenn velem / velünk szemben az alábbi kizáró okok, mely szerint nem lehet ajánlattevő, aki:

Az eljárásban nem lehet ajánlattevő, részvételre jelentkező, alvállalkozó, és nem vehet részt alkalmasság igazolásában olyan gazdasági szereplő, aki

a) az alábbi bűncselekmények valamelyikét elkövette, és a bűncselekmény elkövetése az elmúlt öt évben jogerős bírósági ítéletben megállapítást nyert, amíg a büntetett előélethez fűződő hátrányok alól nem mentesült:

aa) a Büntető Törvénykönyvről szóló 2012. évi C. törvény (a továbbiakban: Btk.) szerinti bűnszervezetben részvétel, ideértve a bűncselekmény bűnszervezetben történő elkövetését is;

ab) a Btk. XXVII. fejezetében meghatározott korrupciós bűncselekmények, valamint a Btk. szerinti hűtlen kezelés vagy hanyag kezelés;

ac) a Btk. szerinti költségvetési csalás;

ad) a Btk. szerinti terrorcselekmény, valamint ehhez kapcsolódó felbujtás, bűnsegély vagy kísérlet;

ae) a Btk. szerinti pénzmosás, valamint a Btk. szerinti terrorizmus finanszírozása;

af) a Btk. szerinti emberkereskedelem, valamint a Btk. szerinti kényszermunka;

ag) a Btk. szerinti versenyt korlátozó megállapodás közbeszerzési és koncessziós eljárásban;

ah) a gazdasági szereplő személyes joga szerinti, az a)-g) pontokban felsoroltakhoz hasonló bűncselekmény;

b) egy évnél régebben lejárt adó-, vámfizetési vagy társadalombiztosítási járulékfizetési kötelezettségének nem tett eleget, kivéve, ha tartozását és az esetleges kamatot és bírságot az ajánlat vagy részvételi jelentkezés benyújtásának időpontjáig megfizette vagy ezek megfizetésére halasztást kapott;

c) végelszámolás alatt áll, vonatkozásában csődeljárás elrendeléséről szóló bírósági végzést közzétettek, az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;

d) tevékenységét felfüggesztette vagy akinek tevékenységét felfüggesztették;

e) gazdasági, illetve szakmai tevékenységével kapcsolatban bűncselekmény elkövetése az elmúlt három éven belül jogerős bírósági ítéletben megállapítást nyert;

f) esetében az ajánlatkérő bizonyítani tudja, hogy az adott eljárásban megkísérelte jogtalanul befolyásolni az ajánlatkérő döntéshozatali folyamatát, vagy olyan bizalmas információt kísérelt megszerezni, amely jogtalan előnyt biztosítana számára a beszerzési eljárásban, vagy korábbi beszerzési eljárásból ebből az okból kizárták, és a kizárás tekintetében jogorvoslatra nem került sor az érintett beszerzési eljárás lezárulásától számított három évig;

g) tekintetében a következő feltételek valamelyike megvalósul:

ga) nem az Európai Unió, az Európai Gazdasági Térség vagy a Gazdasági Együttműködési és Fejlesztési Szervezet tagállamában, a Kereskedelmi Világszervezet közbeszerzési megállapodásban részes államban vagy az EUMSZ 198. cikkében említett tengerentúli országok és területek bármelyikében vagy nem olyan államban rendelkezik adóilletőséggel, amellyel Magyarországnak kettős adózás elkerüléséről szóló egyezménye van, vagy amellyel az Európai Uniónak kétoldalú megállapodása van a közbeszerzés terén,

gb) olyan szabályozott tőzsdén nem jegyzett társaság, amely a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. tényleges tulajdonos pont a)-d) alpontja szerinti tényleges tulajdonosát nem képes megnevezni, vagy

gc) a gazdasági szereplőben közvetetten vagy közvetlenül több, mint 25%-os tulajdoni résszel vagy szavazati joggal rendelkezik olyan jogi személy vagy személyes joga szerint jogképes szervezet, amelynek tekintetében a gb) alpont szerinti feltétel fennáll;

h) **akivel szemben a foglalkoztatás-felügyeleti hatóság a foglalkoztatást elősegítő szolgáltatásokról és támogatásokról, valamint a foglalkoztatás felügyeletéről szóló 2020. évi CXXXV. törvény 9. § (1) bekezdés a), b) pontjai szerinti, egy évnél nem régebben jogerőre emelkedett közigazgatási szankciót alkalmazott.**

Nyilatkozom, hogy az általam képviselt szervezet az államháztartásról szóló 2011. évi CXCV. törvény 41. § (6) bekezdése szerint átlátható szervezetnek minősül, figyelemmel a törvény 1. § 4. pontjára.

Kelt: ……………………………..

|  |
| --- |
| …………………………………cégszerű aláírás |

*Az ajánlattételi felhívás 3. sz. melléklete*

**Ajánlattételi Nyilatkozat**

**„Józsefváros vizuális arculatának átfogó megújítása”**tárgyú közbeszerzési értékhatárt el nem érő beszerzési eljáráshoz

Alulírott …………………….., mint a ………………… ajánlattevő (székhely: ………………) ……………. (*képviseleti jogkör/titulus megnevezése*) az ajánlatkérésben foglalt valamennyi formai és tartalmi követelmény és kikötés gondos áttekintése után az alábbi nyilatkozatot tesszük:

1. Elfogadjuk, hogy amennyiben olyan kitételt tettünk ajánlatunkban, ami ellentétben van ajánlatkéréssel, vagy annak mellékleteivel, illetve azok bármely feltételével, akkor az ajánlatunk érvénytelen.
2. Kijelentjük, hogy amennyiben, mint nyertes ajánlattevő kiválasztásra kerülünk, a szerződést megkötjük, továbbá az ajánlatkérésben vagy annak mellékleteiben rögzített szolgáltatást ajánlatban meghatározott díjért szerződésszerűen teljesítjük.
3. Tudatában vagyunk annak, hogy közös ajánlat esetén a közösen ajánlatot tevők személye nem változhat sem a beszerzési eljárás, sem az annak alapján megkötött szerződés teljesítése során. Annak is tudatában vagyunk, hogy a közös ajánlattevők egyetemlegesen felelősek mind a beszerzési eljárás, mind az annak eredményeként megkötött szerződés teljesítése során.
4. Kijelentjük, hogy az Önkormányzat klímavédelmi intézkedési tervét megismertük, a szerződés teljesítése során az intézkedési tervben foglaltaknak megfelelően járunk el.

Kelt: ……………………………..

|  |
| --- |
| …………………………………cégszerű aláírás |

*Az ajánlatkérés 4. sz. melléklete*

**Titoktartási****Nyilatkozat**

**„Józsefváros vizuális arculatának átfogó megújítása”**tárgyú közbeszerzési értékhatárt el nem érő beszerzési eljárás

1. Alulírott …………………….., mint a ………………… ajánlattevő (székhely: ………………) ……………. (*képviseleti jogkör/titulus megnevezése*) nyertességem esetén tudomásul veszem, hogy a **„Józsefváros vizuális arculatának átfogó megújítása”** tárgyú, közbeszerzési értékhatárt el nem érő beszerzési eljárásban foglalt feladataim ellátása során a tudomásomra jutott, bizalmasnak tekintett információkat titokként kezelem, azokat illetéktelen személynek nem adom át, nem teszem hozzáférhetővé, nem hozom illetéktelen személy vagy a nyilvánosság tudomására.
2. Vállalom, hogy a bizalmas információkat vagy azok részeit magam vagy illetéktelen személyek hasznára nem alkalmazom, abból felhatalmazás nélkül más bizalmas információt nem készítek, felhatalmazás nélkül az adatot nem másolom, nem sokszorosítom, abból kivonatot nem készítek, illetve ezek tartalmának rögzítésére semmiféle technikai vagy más eszközt nem alkalmazok.
3. Tudomásul vettem, hogy a bizalmas információt tartalmazó adathordozót a megismerési jog megszűnésekor (pl. szerződésben foglaltak teljesítése, a munkáltatóval fennálló jogviszonyom megszűnése stb.) ajánlatkérő részére köteles vagyok átadni.
4. Tudomásul vettem, hogy a titoktartási kötelezettség a szerződés lejáratát követően is a vonatkozó jogszabályban meghatározott ideig, de legalább öt évig terhel.
5. Tudomásul vettem, hogy a nyilatkozatban foglaltak megszegése miatt ajánlatkérő kártérítési és/vagy egyéb igényt érvényesíthet velem szemben.

Kelt: …………………………….

…………………………………

cégszerű aláírás

*Az ajánlattételi felhívás 5. sz. Melléklete*

**Műszaki specifikáció / Feladatleírás**

**„Józsefváros vizuális arculatának átfogó megújítása”**
tárgyú közbeszerzési értékhatárt el nem érő beszerzési eljáráshoz

A beszerzés célja Józsefváros vizuális arculatának átfogó megújítása, amely tükrözi a kerület jelenlegi értékeit, sokszínűségét, befogadó szemléletét és a közösségközpontú önkormányzati működést. Az új arculat hosszú távon biztosítja az önkormányzati kommunikáció koherenciáját, a kerületi identitás láthatóságát és megerősíti a lakosság Józsefvároshoz való kötődését.

A vállalkozó feladatai részletesen:

|  |  |  |
| --- | --- | --- |
| Mérföldkő | Feladatok részletesen | Határidő (a szerződés hatálybalépését követő nap) |
| Projektindítás | - Kick-off megbeszélés az Ajánlatkérővel a projekt részletes egyeztetésére.- Kutatási terv és ütemezés benyújtása jóváhagyásra.  | 15. nap |
| Kutatás lezárása, prezentálása | - Minimum 6 darab félig strukturált interjú lebonyolítása kerületi szereplőkkel.- Legalább 1 lakossági fókuszcsoport vagy műhelybeszélgetés megtartása.- A kutatás összefoglaló elemzése és javaslati anyag készítése a márkastratégia irányairól.  | 60. nap |
| Márkastratégia első körös változata | - Márkastratégiai dokumentum elkészítése, amely tartalmazza: – Józsefváros újrapozícionálásának leírását, – célcsoportok és hangnemek meghatározását, – értékajánlat, márkapozíció, narratív elemek rendszerét.- A stratégia bemutatása és visszajelzések alapján egyszeri korrekciója.  | 90. nap |
| Arculati kézikönyv első körös változata | - Vizuális arculat tervezése, kreatív koncepció kidolgozása (logó, színpaletta, tipográfia, képi világ).- Lakossági tesztelés megszervezése vagy online tesztelési forma biztosítása. | 120. nap |
| Végleges anyagok prezentációja, egyeztetése | - A kiválasztott koncepció alapján a végleges vizuális rendszer kidolgozása.- Arculati kézikönyv elkészítése minimum az alábbi tartalommal: – logóváltozatok, használati szabályok, – színkódok, betűtípusok, képhasználat, – digitális és nyomtatott alkalmazások irányelvei, – gyakori hibák és tilalmak.- Legalább 10 darab alkalmazási példa tervezése, köztük: levélpapír, PowerPoint sablon, közösségi média sablon, molinó, zászló, infografika, póló stb.- Látványtervek készítése a hivatalos épületeken és online felületeken történő megjelenésre.- „1.0 verzió” arculati csomag összeállítása: letölthető sablonok, bevezető grafikai anyagok.  | 150. nap |
| Projektzárás  | - Záró prezentáció és írásos összefoglaló átadása az Ajánlatkérő számára. | 180. nap |

*Az ajánlattételi felhívás 6. sz. melléklete*

**VÁLLALKOZÁSI SZERZŐDÉS**

**(tervezet)**

amely létrejött egyrészről

**Budapest Főváros VIII. kerület Józsefvárosi Önkormányzat**

székhely: 1082 Budapest, Baross utca 63-67.

képviseli: Pikó András polgármester

nyilvántartási szám: 735715

adószám: 15735715-2-42

statisztikai számjel: 15735715-8411-321-01

számlavezető neve: OTP Bank Nyrt.

bankszámlaszám: 11784009-15508009

mint Megrendelő (továbbiakban: **Megrendelő**),

másrészről

**neve:**

székhely:

képviseli:

cégjegyzékszám:

adószám:

bankszámlaszám:

mint Vállalkozó (továbbiakban: **Vállalkozó**),

 - a továbbiakban együttesen **Felek** - között az alábbi feltételek mellett:

1. **Előzmények**
	1. Jelen szerződés megkötése közbeszerzési értékhatárt el nem érő - nyílt pályázatú - beszerzés eredménye, tekintettel arra, hogy a közbeszerzésekről szóló 2015. évi CXLIII törvény részekre bontás tilalmára vonatkozó szabályai és a közbeszerzési értékhatárok szempontjából a **„Józsefváros vizuális arculatának átfogó megújítása”** tárgyú közbeszerzési értékhatárt el nem érő beszerzési eljárás tárgyú beszerzés nem minősül közbeszerzésnek. A szerződéskötésre a ………/2025. (………) számú polgármesteri határozat alapján kerül sor.
	2. Jelen szerződés elválaszthatatlan részét képezi a beszerzési eljárás ajánlattételi felhívása (1. sz. melléklet), a Vállalkozó ajánlata (2. sz. melléklet) és a Műszaki specifikáció/Feladatleírás (3.sz. melléklet). Felek fentiekre tekintettel az alábbi szerződést kötik.
2. **A szerződés tárgya**
	1. A Megrendelő megrendelése alapján Vállalkozó elvállalja az alábbi feladatok jelen szerződésben meghatározott feltételek szerinti elvégzését: a „Józsefváros vizuális arculatának átfogó megújítása”tárgyú szolgáltatás megszervezését és lebonyolítását az ajánlatétteli felhívás 5. sz. melléklete szerinti a műszaki specifikáció/feladat leírásban részletezettek szerint különös tekintettel az alábbi elemekre:
* Márkastratégia kidolgozása
	+ Józsefváros vizuális és tartalmi újrapozícionálása: mit képvisel a kerület, hogyan jelenik meg következetesen és érthetően a kommunikáció minden szintjén,
	+ célcsoport-azonosítás és szegmentált megszólítási módok (lakók, új beköltözők, intézmények, civil partnerek, vállalkozások),
	+ márkakoncepció (értékajánlat, hangnem, személyiség, viselkedésmód),
	+ közös narratívák megalkotása, amelyek a kerület sokféleségét egységes vízióban képesek bemutatni.
* Vizuális arculat tervezése
	+ új logó(k), tipográfiai rendszer, színpaletta, illusztrációs és fotóhasználati elvek kidolgozása,
	+ teljes körű arculati kézikönyv elkészítése a hivatalos, közösségi, rendezvényi, digitális és nyomtatott felületek számára,
	+ figyelem a praktikus, moduláris és rugalmas használhatóságra (intézmények, alprogramok, belső dokumentumok stb.).
* Kreatív és kutatási fázisok lebonyolítása
	+ előzetes kutatás lakossági interjúkkal, terepmegfigyelésekkel, célcsoport-műhelyekkel,
	+ kreatív koncepciók tesztelése különböző célcsoportok bevonásával,
	+ közös arculati identitás keresése az önkormányzati szereplők és a lakosság szempontjainak integrálásával.
* Alkalmazott arculati eszközök kidolgozása
	+ digitális és nyomtatott sablonok, közösségi média grafikai alapok, molinók, zászlók, hivatali dokumentumsablonok,
	+ alkalmazási tervek hivatalos épületekre, ügyféltérre, rendezvényekre, online felületekre,
	+ „1.0 implementációs csomag” létrehozása: első megjelenések arculati eszközökkel.
	1. A Vállalkozó kijelenti, hogy a feladatot megismerte, azt a feladat meghatározásához szükséges mértékben és az elvárható gondossággal áttanulmányozta, valamint a jelen okiratba foglalt megállapodást ennek megfelelően kötötte.
	2. Vállalkozó jelen szerződés szerinti feladatait a megrendelői érdekeknek megfelelően, felelősségteljesen köteles teljesíteni.
	3. A Vállalkozó kijelenti, hogy a szerződéskötésnek részéről sem jogi, sem egyéb akadálya nincs, a teljesítéshez szükséges pénzügyi és szakmai feltételrendszerrel rendelkezik, megrendelői tájékoztatás ismeretében nem áll fenn olyan körülmény, amely a szerződésszerű teljesítésben akadályozná.
	4. A teljesítés helye: Budapest Főváros VIII. kerület Józsefvárosi Önkormányzat 1082 Budapest, Baross u. 63-67.
1. **A Felek jogai és kötelezettségei**
	1. A Vállalkozó kötelezettséget vállal arra, hogy vállalkozói teendőit a hatályos jogszabályi rendelkezések között, a tőle elvárható minőségben, megfelelő szakmai gondossággal, a legjobb tudása szerint teljesíti a Megrendelő érdekeinek figyelembevételével.
	2. A Vállalkozó kijelenti, hogy rendelkezik a szerződésben meghatározott feladatok ellátásához szükséges képesítéssel és eszközökkel. A Vállalkozó a jelen szerződés szerinti tevékenységet saját felelősségére és kockázatára végzi. Vállalkozó alvállalkozót (Polgári Törvénykönyvről szóló 2013. évi V. törvény, a továbbiakban: Ptk. szerint Közreműködőt) kizárólag a Megrendelő előzetes írásbeli hozzájárulásával alkalmazhat. Az alvállalkozó jogosulatlan igénybevétele esetén a Vállalkozó felelős mindazokért a károkért is, melyek igénybevételük nélkül nem következtek volna be. A Vállalkozó az általa a szerződés teljesítésébe bevont közreműködők tevékenységéért a Ptk. 6:148. § (1) bekezdése szerint úgy felel, mintha maga járt volna el.
	3. Vállalkozó az általa végzett tevékenységért felelősséget vállal. Vállalkozó helytállni tartozik Megrendelő irányába a Vállalkozónak felróható okból okozott kárért is.
	4. Vállalkozó a jelen szerződésben feltüntetett adataiban bekövetkezett változást a Megrendelővel megfelelő időben, de legkésőbb a változástól számított 3 munkanapon belül, írásban köteles közölni. Az értesítés elmulasztásából eredő kárért a Vállalkozó felel.
	5. Vállalkozó tudomásul veszi, hogy a jelen szerződés szerinti feladat ellátása során tudomására jutott adatok, tények, információk tekintetében titoktartási kötelezettség terheli, mely alól jelen szerződés megszűnését követően sem mentesül. A Vállalkozó a szerződés teljesítése során tudomására jutott adatokat, információkat kizárólag a Megrendelő jóváhagyásával hozhatja harmadik személy vagy hatóság tudomására.
	6. A Felek kötelesek a szerződés időtartama alatt folyamatosan, a jóhiszeműség és a tisztesség követelményeinek megfelelően, kölcsönösen együttműködni. Ennek megfelelően időben tájékoztatják egymást, nem csupán a jelen szerződésben foglaltak teljesítéséről, hanem minden olyan számottevő kérdésről, amely a szerződés teljesítésére kihatással lehet.

* 1. Amennyiben bármelyik fél megszegi a tájékoztatási és együttműködési kötelezettségét, köteles a másik fél ebből származó kárát a szerződésszegéssel okozott károkért való felelősség általános szabályai szerint megtéríteni.

* 1. Vállalkozó köteles jelen szerződésben meghatározott feladatait a Megrendelő utasításainak megfelelően ellátni. Vállalkozó amennyiben a megrendelésnek nem, vagy nem teljes mértékben tesz eleget, a vonatkozó utasításokban foglaltaktól szándékosan vagy gondatlanul eltér, és ezáltal nem megfelelő minőségben végzi el a feladatot vagy Megrendelő részéről a feladat elvégzésével szemben bármilyen jogos kifogás merül fel, úgy Vállalkozó köteles a feladatot hibátlanul újból, díjmentesen elvégezni.
	2. A Vállalkozó a megrendelés teljesítése alatt köteles a Megrendelő rendelkezésére állni és a munka során felmerült problémákat haladéktalanul jelezni részére. A Vállalkozó köteles a tevékenységéről és az általa végzett feladatok állásáról a Megrendelőt folyamatosan tájékoztatni.
	3. A Megrendelő a jelen szerződéssel térben és időben korlátlan felhasználási jogot szerez a 2. pontban meghatározott feladatok eredményeként létrejövő adatok felhasználására. A Megrendelő jogosult továbbá a koncepció termékeinek saját célra történő felhasználására
	4. Vállalkozó a 2. pontban meghatározott feladatok elvégzését elvállalja.
	5. Vállalkozó a tevékenységével nem veszélyeztetheti a Megrendelő jó hírnevét.
1. **A meg rendelés tartama és megszűnése, a teljesítés határideje és módja**
	1. Teljesítési határidő: a szerződéskötéstől számított 180 naptári nap. A Műszaki leírásban (5. sz. Melléklet) foglaltak szerint elkészített, az ott meghatározott határidőben az eredménytermékeket a Vállalkozó köteles a Megrendelő kapcsolattartójának eljuttatni előre egyeztetett módon és formátumban digitális adathordozón vagy Megrendelő által hozzáférhető elektronikus felületre feltöltve. Megrendelő az átvételétől számított 15 munkanapon belül nyilatkozik a tekintetben, hogy a záró prezentációt elfogadja-e, vagy azt – az újabb határidő megjelölésével – kijavításra visszaadja.
	2. Vállalkozó köteles a Megrendelőt minden olyan körülményről haladéktalanul értesíteni, amely a vállalkozás eredményességét vagy kellő időre való elvégzését veszélyezteti vagy gátolja. Az értesítés elmulasztásából eredő kárért felelős. Felek kölcsönös egyetértésben megállapodnak, hogy amennyiben a teljesítés befejezési határidejét Vállalkozó rajta kívülálló ok miatt nem tudja teljesíteni, úgy azt akadályoztatás címén írásban köteles jelezni Megrendelő felé. Az akadályoztatást közlő levélnek tartalmaznia kell az akadályoztatás okát, valamint az ebből eredő határidő eltolódást. Megrendelő, ha az akadályoztatás tényét — indokolt esetben — elfogadja, úgy az új határidő elfogadásával visszaigazolja azt, amennyiben nem ismeri el, úgy írásban jelzi azt Vállalkozónak.
	3. A Megrendelő a szerződéstől bármikor – egyoldalú nyilatkozattal – elállhat, köteles azonban a Vállalkozó addig felmerült költségét megtéríteni.
	4. A Vállalkozó akkor állhat el a szerződéstől, ha rajta kívül álló ok miatt képtelen a szerződésben vállalt munkát részben vagy teljes egészében elvégezni, ebben az esetben a Vállalkozó akkor mentesül az elállás folytán bekövetkező esetleges kár vagy veszteség megtérítése alól, ha a teljesítés-képtelenségről, annak okáról, annak felismerésekor haladéktalanul, de lekésőbb 8 munkanapon belül értesíti a Megrendelőt. Azt a tényt, hogy a teljesítés képtelenség nincs okozati összefüggésben a Vállalkozó magatartásával, a Vállalkozó köteles bizonyítani. A Vállalkozó az elállást a Megrendelőhöz intézett írásbeli nyilatkozattal közli.
	5. A Felek a szerződést – bármikor – közös megegyezéssel megszüntethetik. Ebben az esetben a Vállalkozót kizárólag a kikötött díj már teljesített szolgáltatással arányos része illeti.

* 1. Jelen Szerződés a másik fél súlyos szerződésszegése esetén azonnali hatállyal, a szerződésszegő félhez címzett írásbeli nyilatkozattal felmondható. Az írásbeli felmondás a másik fél által igazolt kézhezvétellel hatályosul. A súlyos szerződésszegésre vonatkozó rendelkezéseket a 6. pont tartalmazza.
	2. Ha a Megrendelő a szerződéstől azért állt el, mert a 4.1. pont szerinti teljesítési határidő lejárta előtt nyilvánvalóvá vált, hogy a Vállalkozó a munkát csak olyan számottevő késéssel tudja elvégezni, hogy a teljesítés emiatt a Megrendelőnek már nem áll érdekében, a Megrendelő a szerződésszegésre vonatkozó szabályok szerint kártérítést követelhet.
	3. A 2. pont szerint megrendelt arculattervezés és márkastratégiai szolgáltatás jogszerűségéért és szakszerűségéért a Vállalkozó felel.

* 1. A szerződés az aláírásának napján – amennyiben a felek nem egy napon írják alá a szerződést, az utolsó aláírás napján – lép hatályba. A szerződés a szerződés tárgya szerinti szolgáltatások teljesülésekor veszti hatályát.

5. **Vállalkozói díj és fizetési feltétele**

* 1. A megrendelés teljesítéséért a Megrendelő a Vállalkozónak vállalkozói díjat fizet.
	2. A Vállalkozót a jelen szerződés 2. pontjában meghatározott feladatok ellátásáért **nettó …………… Ft + Á**FA **azaz nettó …………… forint +** ÁFA**, azaz *bruttó ………… Ft, azaz bruttó …………… forint*** vállalkozói díjilleti meg. A Megrendelő a Vállalkozót megillető vállalkozó díjat a Vállalkozó által kiállított számla ellenében 30 banki munkanapon belül jelen szerződésben feltüntetett számlaszámra történő átutalással fizeti meg.
	3. A Vállalkozó az ellátott feladatokról a befejezést követő 5. naptári napjáig juttatja el írásbeli beszámolóját a Megrendelő kapcsolattartójának, melynek alapján kerül kiállításra Megrendelő részéről a szakmai teljesítésigazolás. Vállalkozó a Megrendelő által aláírt szakmai teljesítésigazolás alapján jogosult a vállakozói díjról a számláját kiállítani.
	4. A vállalkozói díj a Megrendelő által kiadott szakmai teljesítésigazolás alapján a Vállalkozó által benyújtott, a jogszabályok szerint kiállított, alakilag és tartalmilag kifogástalan számla ellenében, a számla Megrendelő általi befogadását követő 30 banki munkanapon belül jelen szerződésben feltüntetett számlaszámra történő átutalással kerül kifizetésre.
	5. A Vállalkozó általi szerződésszerű teljesítés igazolására a polgármester jogosult.
	6. Megrendelő kijelenti, hogy a vállalkozói díj kifizetéséhez szükséges pénzügyi fedezet a 2025. évi költségvetésről szóló 5/2025. (II. 27.) önkormányzati rendelet alapján rendelkezésre áll.
	7. Amennyiben a szabályosan kiállított számla alapján esedékessé váló díjat Megrendelő késedelmesen fizeti meg, Vállalkozó jogosult a jegybanki alapkamattal egyező mértékű késedelmi kamatot felszámítani.
	8. Vállalkozó a vállalkozói díjon felül egyéb címen sem díjazásra, sem költségtérítésre nem tarthat igényt. A vállalkozói díj magában foglalja a Vállalkozónak a szerződés teljesítésével kapcsolatosan felmerült valamennyi költségét, egyéb igénnyel a Megrendelővel szemben semmilyen jogcímen nem léphet fel.
1. **Szerződésszegés és szerződést biztosító mellékkötelezettségek**
	1. Megrendelő részéről súlyos kötelezettségszegésnek minősül, ha Vállalkozó szerződésszerű teljesítése ellenére 30 napos késedelembe esik a vállalkozói díj kifizetésével és azt a Vállalkozó írásbeli felszólítását követően sem fizeti meg.
	2. Amennyiben Megrendelő esedékes fizetési kötelezettségével késdelembe esik, a Vállalkozó nyolc napos póthatáridőt köteles kitűzni a fizetési kötelezettség teljesítésére. A határidő eredménytelen eltelte esetén Vállalkozó a szerződésszegés jogkövetkezményeit alkalmazhatja.

* 1. Vállalkozó részéről, súlyos szerződésszegésnek minősül bármely kötelezettségének súlyos megszegése különösen:
1. ha megszegi a jelen szerződés 3.5. pontjában foglalt titoktartási rendelkezéseket,
2. ha nem tesz eleget a Megrendelő 2.1. pontjában foglalt utasításainak,
3. Vállalkozó jelen szerződés szerinti valamely kötelezettségét hibásan teljesíti és amennyiben a hiba orvosolható -, azt a Megrendelő által a jelen szerződés szerint meghatározott póthatáridőre sem teljesíti szerződésszerűen,
4. a Megrendelő érdekeivel ellentétes magatartás tanúsítása,
5. adatvédelmi kötelezettség megszegése,
6. ha a Vállalkozó ellen csőd-vagy felszámolási eljárás indul vagy végelszámolás alá kerül.
	1. Hibás teljesítésnek minősül különösen:
	2. a Megrendelő által megadott útmutatásnak (brief) nem megfelelő munka (nem a meghatározott célközönségre szabott design, nem tükrözi a márkastratégiát, hangnemet, értékeket, a Vállalkozó figyelmen kívül hagyja a Megrendelő által meghatározott vizuális elemeket (pl. színek, betűtípusok, logóhasználat))
	3. a Vállalkozó: technikai hibákat tartalmazó munkákat ad le (hibás fájlformátum vagy rossz felbontás (pl. nyomdai anyag nem CMYK-ben készül), vektorizálás hiánya logónál, nem szerkeszthető vagy nem rétegezett fájlok átadása, amennyiben ez a Megrendelő kifejezett utasítása volt)
	4. a Vállalkozó elmulasztja a vállalkozási szerződésben meghatározott részhatáridőket vagy a megrendelésre szabott határidőt - az egyes mérföldkövek vagy a végleges leadás nem történt meg a szerződésben foglalt határidőre
	5. a Vállalkozó a szerződés tárgyát képező eredményt szerzői jogok megsértésével állította elő (másolt grafikai elemek használata, amelyek nem saját vagy nem megfelelően licencelt tartalmak, jogvédett betűtípus vagy stockkép engedély nélküli használata)
	6. a Megrendelő és a Vállalkozó közötti – a Vállalkozónak felróható – kommunikációs vagy együttműködési hiányosság (Vállalkozó nem reagál a Megrendelő visszajelzéseire, vagy nem működik együtt az elfogadási folyamat során, nem hajlandó korrekciókat végezni az ésszerű és dokumentált hibák esetén)
	7. Vállalkozó kijelenti az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdésére figyelemmel, hogy átlátható szervezet, és az államháztartásról szóló 2011. évi CXCV. törvény 1.§ 4. pontjában és 41. § (6) bekezdésében foglaltakra figyelemmel a nemzeti vagyonról szóló 2011. évi CXCVI. törvény 3. § (1) bekezdése 1. pontjában foglaltaknak megfelel.

* 1. Amennyiben valamelyik fél a jelen szerződésben meghatározott bármelyik határidőt elmulasztja, a másik fél – a késedelem jellegétől függően – a teljesítésre megfelelő póthatáridőt tűzhet ki. A póthatáridő eredménytelen eltelte esetén a Ptk. késedelmes teljesítés körében meghatározott jogkövetkezményei alkalmazhatók, jelen szerződésben megállapított eltérésekkel.
	2. Amennyiben Megrendelő a szerződést azonnali hatállyal felmondja (súlyos szerződésszegés 6.4. pontban meghatározott eseteiben), vagy, ha a teljesítés olyan okból, amelyért a Vállalkozó felelős, meghiúsul, a Vállalkozó meghiúsulási kötbér megfizetésére köteles. A meghiúsulási kötbér mértéke a nettó vállalkozói díj 30%-a. A meghiúsulási kötbér a teljesítés meghiúsulásával, illetve az azonnali hatályú felmondás Vállalkozóval történő közlésével válik esedékessé.
	3. Amennyiben Vállalkozó az ajánlattételi felhívás 5. sz. mellékletében meghatározott teljesítési határidő vonatkozásában késedelembe esik, úgy Megrendelő részére késedelmi kötbért fizet. A késedelmi kötbér mértéke 5.000 Ft/naptári nap. A maximuma az általános forgalmi adó nélkül számított ellenszolgáltatás 5%-a. A kötbér maximumának elérésekor Megrendelő jogosult a Szerződéstől elállni. A késedelmi kötbér azon a napon válik esedékessé, amely napon a késedelem megszűnt, illetve amely napon a késedelmi kötbér elérte maximális mértékét, azzal, hogy annak érvényesítésére a Megrendelő külön értesítése nélkül a Ptk. 6:49. § (1) bekezdésében szabályozott beszámítási szabályok alapján kerül sor.
	4. A Felek megállapodnak, hogy a Vállalkozó neki felróható hibás teljesítése esetén a Megrendelő a hiba kijavításáig a késedelmi kötbérrel megegyező mértékű kötbérre jogosult. A hibás teljesítés esetére kikötött kötbér esedékessé válik a kifogás közlésével, illetve a késedelemre vonatkozó szabály szerint.

* 1. Megrendelőnek jogában áll a késedelmi, illetve a hibás teljesítési kötbért az esedékes vállalkozói díjba beszámítani.
	2. Vállalkozó tudomásul veszi, hogy a Megrendelő jogosult a kötbért meghaladó kárának érvényesítésére, illetve, hogy a késedelmi vagy a hibás teljesítési kötbér megfizetése nem mentesít a teljesítés alól.

* 1. Amennyiben a szerződés teljesítése során bármikor olyan, bármelyik fél felelősségi és ellenőrzési körén kívül eső, a szerződéskötés időpontjában előre nem látható, elháríthatatlan körülmény áll elő, amely akadályozza a szerződésszerű teljesítést, és amely esetben nem volt elvárható, hogy a fél a körülményt elkerülje, vagy a kárt elhárítsa, úgy az érintett fél mentesül a nem szerződésszerű teljesítéséből eredő felelősség alól.

* 1. Felek rögzítik, hogy nem minősül a szerződésszegő fél ellenőrzési körén kívüli eső oknak:
	a) saját üzemi rend-szervezési, vagy egyéb zavara,
	b) a fél alkalmazottainak magatartása.
1. **Kapcsolattartás**
	1. A Vállakozó a megbízás időtartama alatt, a Megrendelővel előre egyeztetett időpontokban/idő intervallumban a Megrendelő rendelkezésére áll, akár személyesen, akár rövid úton, akár elektronikus úton történő kapcsolattartás során.
	2. A Megrendelő részéről kapcsolattartó:

Név:

Telefon:

E-mail:

 A Vállalkozó kapcsolattartója:

Név:

Telefon:

E-mail:

* 1. A Felek kötelesek a kapcsolattartás adataiban bekövetkező változásokat a másik féllel haladéktalanul közölni.

A jelen Szerződéssel kapcsolatban tett bármely jognyilatkozat, üzenet, értesítés kizárólag írásban érvényes, és csak akkor, ha az alábbi címekre eljuttatták:

Megrendelő részéről: Budapest Főváros VIII. kerület Józsefvárosi Önkormányzat, 1082 Budapest, Baross u. 63-67.

Vállalkozó részéről: ….

1. **Szerzői jogi és adatvédelmi rendelkezések**
	1. A jelen szerződésben nem szabályozott kérdésekben a Ptk., valamint a szerzői jogról szóló 1999. évi LXXVI. törvény és más vonatkozó jogszabályok az irányadók.

* 1. A Felek megállapodnak, hogy a jelen szerződés 5.2. alpontjában kikötött vállalkozói díj
	megfizetése ellenében Vállalkozó a jelen szerződés teljesítése során általa létrehozott és a Megrendelő által átvett eredménytermékek vonatkozásában az összes átruházható szerzői vagyoni jogot, illetve a szerzői jogból fakadó vagyoni jogosultságokat átruházza a
	Megrendelőre, illetve Megrendelő számára átengedi, és erre tekintettel ezek nem kizárólagos felhasználási joga a Megrendelőt illeti meg azzal, hogy Vállalkozó a szerzői jogról szóló 1999. évi LXXVI. törvény szerint megilletik a szerző személyhez fűződő jogai.

* 1. Az átruházott, szerzői jogi védelem alá eső alkotáson a Megrendelő nem kizárólagos, időbeli-, területi- vagy bármely más korlátozás nélküli, harmadik személynek átadható felhasználási jogot szerez. Megrendelő felhasználási joga kiterjed mind a közvetlen felhasználásra, mind a harmadik személyekkel kötendő felhasználási szerződés útján történő hasznosításra.
	2. Vállalkozó a jelen pontban meghatározott szerzői vagyoni jogot nem kizárólagos hatállyal ruházza át Megrendelőre. Megrendelő jogosult e jogot harmadik személy részére – időbeli és területi korlátozás nélkül – továbbadni.

* 1. A közvetlen felhasználás keretében Megrendelő jogosult a szellemi alkotások
	(eredménytermékek) külső és belső használatára, átdolgozására, korlátlan példányszámú
	többszörözésére.
	2. Vállalkozó szavatol azért, hogy harmadik személynek nincsen olyan joga, amely a jelen
	szerződés eredményeként szolgáltatandó arculati koncepciót és grafikai elemeket felhasználását akadályozza vagy korlátozza. Amennyiben a Vállalkozó valamely harmadik személy védett jogait sértené, mentesíti a Megrendelőt a kárigény alól és vállalja a jogsértésből eredő felelősséget.
	3. Amennyiben Vállalkozó a szerződés teljesítése során harmadik személy jogát, vagy jogos érdekét felróható módon sértené, s emiatt a Megrendelővel szemben e harmadik személy igényt terjeszt elő, a Vállalkozó köteles minden szükséges intézkedést megtenni annak érdekében, hogy a Megrendelőt ezen igény alól haladéktalanul mentesítse, vállalja, hogy a Megrendelővel szemben indított perben a perbehívást elfogadja.

* 1. Vállalkozó kijelenti, hogy az általa a jelen szerződés teljesítése során készített koncepcióval és az általa létrehozott szellemi alkotással (eredménytermékkel) kapcsolatosan őt esetlegesen megillető jogdíj és egyéb igényeiről a jelen Szerződés aláírásával kifejezetten lemond. Kijelenti, hogy a jelen joglemondás ellenértékét a Felek a vállalkozói díj meghatározásánál kifejezetten figyelembe vették.

* 1. A Felek külön is rögzítik, hogy Vállalkozó által a jelen szerződés keretében, illetve a Szerződés teljesítése érdekében készített, a Megrendelő tulajdonában álló szellemi alkotások, illetve szerzői jogi védelem alá eső alkotások felhasználói joga a vállalkozási díj megfizetésekor száll át a Megrendelőre.

* 1. Felek rögzítik, hogy a jelen szerződés időtartama alatt, valamint azt követően is, kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács (EU) 2016/679. számú rendelet (a továbbiakban: GDPR) rendelkezéseit.
	2. Felek egybehangzóan rögzítik, hogy a GDPR 5. cikk (1) bekezdés b) pontja alapján kifejezetten jogszerűnek tekintik a jelen szerződés alapján a másik fél rendelkezésére bocsátott személyes adatoknak a másik szerződő fél általi kezelését, amely célból és mértékben ez az adatkezelés a jelen szerződés teljesítéséhez a másik félnek szükséges. Felek kijelentik, hogy a jelen szerződésben megadott adatok a valóságnak megfelelnek, illetve harmadik személy személyhez fűződő vagy egyéb jogait, illetve jogszabály által védett érdekeit nem sértik.
	3. Felek rögzítik, hogy a személyes adatok kezelésével és védelmével kapcsolatos kötelezettségek a Vállalkozó részéről a teljesítésben közreműködőkre is megfelelően vonatkoznak.
	4. A Felek ezen szerződés aláírásával nyilatkoznak arról, hogy ismerik az Infotv. közérdekű adatok, valamint a közérdekből nyilvános adatok megismerésére vonatkozó szabályozását, hozzájárulnak ahhoz, hogy az ilyen adatigénylések (a megfelelő jogszabályi előírások és belső szabályzatokban foglaltak alkalmazásával) teljesítésre kerüljenek
1. **Egyéb rendelkezések**
	1. A jelen szerződés bármilyen módosítása kizárólag írásban, mindkét fél által aláírva érvényes.
	2. Felek rögzítik, hogy Megrendelő és Vállalkozó képviselője a jelen szerződés megkötéséhez szükséges felhatalmazásokkal rendelkeznek. Vállalkozó fentieken kívül kijelenti azt is, hogy Magyarországon bejegyzett, működő szervezet, amely nem áll sem csőd-, sem felszámolási, sem végelszámolási eljárás hatálya alatt.
	3. A Felek a jelen szerződésből eredő vitás kérdéseket elsősorban békés módon, közös
	egyeztetéssel kísérlik meg rendezni. Annak eredménytelensége esetén fordulnak a Megrendelő székhelye szerinti hatáskörrel és illetékességgel rendelkező bírósághoz.
	4. Vállalkozó kijelenti, hogy a jelen Szerződés teljesítéséhez szükséges tevékenységi kör szerepel a társaság tevékenységi körében, az 2. pont szerinti feladatok ellátáshoz szükséges szakmai hozzáértéssel rendelkezik.
	5. Szerződő Felek kötelesek a polgári jog általános szabályainak megfelelően, jóhiszeműen és kölcsönösen együttműködve, a jelen Szerződés céljának megvalósulása érdekében eljárni; továbbá kötelesek minden ésszerű, tőlük elvárható erőfeszítést megtenni a szerződésszerű teljesítés érdekében.
	6. Megrendelő kijelenti, hogy a Ptk. 8:1. § (1) bekezdés 7. pontja alapján szerződő hatóságnak minősül.
	7. Szerződő felek kijelentik, hogy jelen Szerződést aláíró képviselőik a jogszabályok által meghatározott cégjegyzési, aláírási joggal rendelkeznek és a jelen Szerződés aláírását és teljesítését semmilyen jogszabályi, szerződésen alapuló vagy más, a Szerződő Felek bármelyikére kötelező érvényű előírás nem korlátozza, zárja ki vagy érvényteleníti.
	8. Szerződő Felek megállapodnak, hogy jelen Szerződés bármely pontjának érvénytelensége nem befolyásolja a jelen Szerződés egyéb rendelkezéseinek érvényességét. Amennyiben a jelen Szerződés valamely rendelkezése érvénytelennek minősülne, abban az esetben Szerződő Felek egymással jóhiszemű tárgyalásokat folytatnak annak érdekében, hogy az érvénytelen rendelkezést egy annak tartalmával érdemben megegyező érvényes rendelkezéssel váltsák fel, és a Jelen Szerződést annak megfelelően módosítják.
	9. Szerződő Felek rögzítik, hogy jelen Szerződésük a magyar jog hatálya alá tartozik, a jelen Szerződésben nem szabályozott kérdésekben a Ptk. rendelkezéseit tekintik irányadónak.

* 1. A jelen szerződés elválaszthatatlan részét képezi a szerződéskötést megelőző beszerzési eljárás valamennyi dokumentuma fizikai csatolás hiányában is.
	2. A Felek jelen szerződést, amely összesen 10 számozott oldalból áll, elolvasták, értelmezték, és mint akaratukkal mindenben megegyezőt négy egymással egyező, eredeti példányban - melyből három példány a Megrendelőt, egy példány a Vállalkozót illeti meg - jóváhagyólag írják alá

Mellékletek:

1. sz. Melléklet: Ajánlattételi felhívás

2. sz. Melléklet: a Vállalkozó ajánlata

3. sz. melléklet: Műszaki specifikáció/Feladatleírás

Budapest, 2025. …………. Budapest, 2025. ………….

|  |  |
| --- | --- |
| …………………………………..**Budapest Főváros VIII. kerület Józsefvárosi Önkormányzat****Képviselő: Pikó András polgármester**Megrendelő | …………………………..Vállalkozó**Képviselő:**  |
| Jogi szempontból ellenőrizte: | Fedezet: 5 - 20101 - 127 |
| Budapest, 2025. ………………… dr. Törőcsik Edit Juliannajegyzőnevében és megbízásából | Budapest, 2025. ………………… |
|   | Pénzügyileg ellenjegyzem: |
|   |     |
| …………………………………dr. Urbán Kristóf Jogi Irodairodavezető | …………………………………dr. Varga-Hopka RitaKöltségvetési és Pénzügyi Ügyosztály vezetője, gazdasági vezető |
|  |  |